เติมด่วน! “ปตท.-บางจาก” ปรับขึ้นราคาน้ำมันทุกชนิด มีผลพรุ่งนี้
เติมด่วน! “ปตท.-บางจาก” ปรับขึ้นราคาน้ำมันทุกชนิด มีผลพรุ่งนี้
10 ม.ค. 2563

บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันในกลุ่มเบนซินและแก๊สโซฮอล์เพิ่มขึ้น 60 สตางค์/ลิตร ส่วน E85 ปรับขึ้น 80 สตางค์/ลิตร และดีเซล ปรับขึ้น 50 สตางค์/ลิตร โดยมีผลตั้งแต่เวลา 05.00 น.วันพรุ่งนี้ (11 ม.ค.2563)
โดยจะส่งผลให้ราคาน้ำมันในพื้นที่กรุงเทพฯ และปริมณฑลวันพรุ่งนี้ เป็นดังนี้ เบนซิน 95 อยู่ที่ลิตรละ 34.16 บาท, แก๊สโซฮอล์ 95 ลิตรละ 26.75 บาท, แก๊สโซฮอล์ 91 ลิตรละ 26.48 บาท, E20 ลิตรละ 23.74 บาท, E85 ลิตรละ 19.69 บาท, ดีเซล ลิตรละ 27.89 บาท, B10 ลิตรละ 25.89 บาท และ B20 ลิตรละ 24.89 บาท (ราคาขายปลีกข้างต้นยังไม่รวมภาษีบำรุงท้องถิ่น)
